Document ID: 31986L0084

NEUVOSTON DIREKTIIVI,
annettu 25 päivänä helmikuuta 1986,
tilastotietojen keruusta jäsenvaltioissa tiettyjen hedelmälajien viljelmien tuotantomahdollisuuksien määrittämiseksi annetun direktiivin 76/625/ETY muuttamisesta Espanjan ja Portugalin liittymisen vuoksi (86/84/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 396 artiklan,
ottaa huomioon komission ehdotuksen,
sekä katsoo, että
direktiivissä 76/625/ETY(), sellaisena kuin se on viimeksi muutettuna asetuksella (ETY) N:o 3768/85(), säädetään tilastotietojen keruusta jäsenvaltioissa tiettyjen hedelmälajien viljelmien tuotantomahdollisuuksien määrittämiseksi, ja
Espanjan ja Portugalin liittymisen vuoksi kyseinen direktiivi olisi mukautettava, ja olisi erityisesti määritettävä yhteisön rahoitusosuus niistä menoista, jotka aiheutuvat näille uusille jäsenvaltioille vuonna 1987 suoritettavasta tietojen keruusta,
ON ANTANUT TÄMÄN DIREKTIIVIN:
1 artikla
Muutetaan direktiivi 76/625/ETY 1 päivästä maaliskuuta 1986 alkaen seuraavasti.
1) Korvataan 2 artiklan 1 kohdan A otsikon toinen alakohta seuraavasti:"Persikkapuita koskeva tietojen keruu tehdään ainoastaan Italiassa, Ranskassa, Kreikassa, Espanjassa, Portugalissa ja Saksassa; viimeksi mainitussa maassa tietojen keruuta ei tarvitse tehdä lajikkeittain. Appelsiineja koskeva tietojen keruu tehdään ainoastaan Italiassa, Kreikassa, Espanjassa ja Portugalissa."
2) Lisätään 10 artiklan 1 kohtaan alakohta seuraavasti:"Rahoitusosuus vuonna 1987 suoritettavasta tietojen keruusta Espanjan kuningaskunnalle ja Portugalin tasavallalle aiheutuvista menoista on kirjattava Euroopan yhteisöjen talousarvioon enimmäismäärään asti, joka on 250 000 ECUa Espanjan osalta ja 70 000 ECUa Portugalin osalta."
2 artikla
Tämä direktiivi on osoitettu kaikille jäsenvaltioille.
Tehty Brysselissä 25 päivänä helmikuuta 1986.

Labels: 6